
Iran / Kurdien tilanne Iranissa, kurdipuolueiden toimijoihin kohdistuneet oikeudenloukkaukset vuosina 2025–2026 
Iran / Situation of Kurds in Iran, human rights violations against the members of the Kurdish political parties in 2025–2026

Kysymykset
1. Onko vuosien 2025–2026 sodilla ja mielenosoituksilla ollut vaikutusta kurdien tilanteeseen Iranissa?
2. Ovatko Iranin viranomaiset kohdistaneet vuosina 2025–2026 viranomaistoimenpiteitä tai oikeudenloukkauksia kurdipuolueiden toimijoihin? Millaisiin toimijoihin toimenpiteet ovat raportoinnin mukaan kohdistuneet? 
Questions
1. Have the wars and protests of 2025–2026 changed the situation of the Kurdish minority in Iran?
2. Have the Iranian authorities targeted the members of the Kurdish opposition parties in 2025–2026? What kinds of profiles have been targeted?

[bookmark: _Hlk129259295][bookmark: _Hlk238553039]Onko vuosien 2025–2026 sodilla ja mielenosoituksilla ollut vaikutusta kurdien tilanteeseen?
Turvallisuusolosuhteet Iranin kurdien asuttamilla alueilla ovat kiristyneet Israelin ja Iranin kesäkuun 2025 konfliktista lähtien, jonka seurauksena Iran alkoi lisäämään tarkastuspisteitä ja turvallisuusrakenteita maan Irakin vastaiselle länsirajalle.[footnoteRef:1] Kurdien asuttamat alueet eivät olleet vielä Israelin kesäkuussa 2025 Iranin sotilaallisiin tukikohtiin ja ydinlaitoksiin keskittämien pommitusten pääkohteena, mutta siviiliuhreja kertyi näilläkin alueilla. Vakavin 12 päivää kestäneeseen sotaan liittynyt tapahtuma kurdialueilla oli Kermanshahissa, missä Israel teki ilmaiskun sairaalaan 16.6.2026.[footnoteRef:2] Kesäkuun 2025 sodassa kuoli Kermanshahissa ainakin 60 ihmistä ja haavoittui 500.[footnoteRef:3]  [1:  New Lines Institute 18.2.2026.]  [2:  UN HRC 13.3.2026, s. 15.]  [3:  Shafaq News 2.7.2025.] 

Kurdien asuttamalle Iranin ja Irakin rajaseudulle kohdistui poikkeuksellisen raskaita iskuja vuoden 2026 sodassa[footnoteRef:4], jossa kurdienemmistöiset Ilamin, Kermanshahin ja Kurdistanin maakunnat kuuluivat Teheranin jälkeen Iranin eniten vahinkoja kärsineisiin ja määrällisesti eniten pommitettuihin alueisiin[footnoteRef:5]. Yhdysvaltojen ja Israelin 28.2.2026 käynnistämän sotilaallisen hyökkäyksen ensimmäisen viikon aikana Iranin ja Irakin rajaseudulle tehtiin konfliktitietokanta ACLEDin mukaan jopa viidesosa kaikista iskuista ajanjaksolla 28.2.-6.3.2026. Teheranin jälkeen Kermanshah oli eniten pommitettu maakunta, jonka lisäksi ilmaiskuja kohdistettiin myös Kurdistaniin, Länsi-Azerbaidzhaniin ja Ilamiin. Kurdialueille tehdyistä iskuista vastasi enimmäkseen Israel. Pommitusten pääkohteina oli vallankumouskaartin, armeijan ja puolisotilaallisten basij-joukkojen tukikohtia, poliisiasemia ja tiedustelukeskuksia sekä lentokenttiä.[footnoteRef:6] Kurdistanin maakunnassa kuoli iskuissa yli sata siviiliä ja haavoittui noin tuhat[footnoteRef:7], Kermanshahissa puolestaan raportoitiin 50 siviilin kuolemasta[footnoteRef:8]. Pommitusten tarkoituksena oli ilmeisesti mahdollistaa kurdiryhmien aseellinen hyökkäys Iraniin, mikä jäi kuitenkin toteutumatta.[footnoteRef:9] IranWire-uutismedian mukaan pommitukset aiheuttivat laajoja vahinkoja kurdialueilla sijaitseville sotilaallisille tukikohdille, poliisilaitoksille ja muille turvallisuusrakenteille, joita Iran on ryhtynyt jälleenrakentamaan. IranWiren mukaan uusia sotilaallisia komentokeskuksia on sijoitettu Kurdistanissa tiheään asutuille alueille kaupunkien keskustaan.[footnoteRef:10] [4:  Al-Jazeera 1.8.2026.]  [5:  IranWire 19.8.2026.]  [6:  ACLED 7.3.2026.]  [7:  Al-Jazeera 14.3.2026.]  [8:  Rudaw 27.4.2026.]  [9:  FP 14.7.2026.]  [10:  Iran Wire 23.7.2026.] 

Vuodenvaihteen 2025–2026 mielenosoitukset jäivät monilla kurdialueilla vuoden 2022 vastaavia pienemmiksi johtuen todennäköisesti aiempien mielenosoitusten väkivaltaisesta tukahduttamisesta. Vuodenvaihteen 2025–2026 mielenosoitukset olivat kurdialueilla laajimmillaan shiiaenemmistöisissä Kermanshahissa ja Ilamissa.[footnoteRef:11] Yhdistyneiden kansakuntien (YK) Iranin ihmisoikeustilannetta seuraavan tiedonhankintakomission raportin mukaan Ilamissa ja Kermanshahissa ammuttiin mielenosoittajia jo mielenosoitusten alkuvaiheessa joulukuussa ja tammikuun ensimmäisinä päivinä. Turvallisuusjoukot myös hyökkäsivät Ilamissa sairaalaan 4.1.2026, jossa he pahoinpitelivät mielenosoittajia ja sairaalan henkilökuntaa.[footnoteRef:12] Oslosta käsin toimiva, kurdien tilanteeseen erikoistunut ihmisoikeusjärjestö Hengaw kykeni vahvistamaan 290 mielenosoitusten yhteydessä kuolleen kurdin henkilöllisyyden. Heidän joukossaan oli ainakin 23 lasta, 24 naista, 11 yliopisto-opiskelijaa ja kolme opettajaa tai yliopiston professoria. Enemmistö kurdeista tapettiin Teheranissa (92) ja Kermanshahissa (89).[footnoteRef:13] [11:  Middle East Eye 9.1.2026; France 24 24.1.2026.]  [12:  UN HRC 13.3.2026, s. 9-12.]  [13:  Hengaw 10.7.2026.] 

Iranin viranomaiset ovat vuosien 2025–2026 sotien ja mielenosoitusten seurauksena kohdistaneet belutshien ohella kurdeihin suhteettoman paljon oikeudenloukkauksia muihin etnisiin ryhmiin verrattuna.[footnoteRef:14] YK:n Iranin ihmisoikeustilannetta seuraavan tiedonhankintakomission keräämien tietojen mukaan Iranissa pidätettiin yli 330 kurdia kesäkuun 2025 sodan jälkeen.[footnoteRef:15] Laajoja pidätyksiä tehtiin ainakin Kermanshahin, Kurdistanin ja Länsi-Azerbaidzhanin maakunnissa. Tarkkaa tietoa tapausten taustoista ja pidätysten perusteista on YK:n mukaan ollut erityisen haastavaa saada Kurdistanin ja Länsi-Azerbaidzhanin maakunnista, joissa turvallisuusviranomaiset ovat muita alueita voimakkaammin painostaneet pidätettyjä ja heidän perheitään olemaan puhumatta tapauksista seuraamusten, kuten pidempien vankeustuomioiden pelossa.[footnoteRef:16] Hengaw-ihmisoikeusjärjestön keräämien tietojen mukaan Iranissa teloitettiin vuonna 2025 ainakin 264 kurdia, joiden lisäksi 15 kurditaustaista siviiliä kuoli viranomaisten ampumina, 17 maamiinojen räjähdyksissä ja kolme vankilassa tapahtuneen kidutuksen seurauksena. Lisäksi ainakin 59 rajan yli tavaroita salakuljettanutta kurdia kuoli tai haavoittui. Hengaw-ihmisoikeusjärjestön mukaan vuonna 2025 pidätettiin 729 kurdia, joista 41 oli naisia ja 25 oli alaikäisiä. Ainakin 219 kurdiaktivistille langetettiin vankeustuomiot, ja 10 kurdia tuomittiin kuolemaan.[footnoteRef:17] Kurdeja on teloitettu poliittisen toiminnan lisäksi myös väitetyn Israelille vakoilun perusteella.[footnoteRef:18]  [14:  UN HRC 6.8.2026; 13.3.2026, s. 40; New Lines Institute 18.2.2026.]  [15:  UN HRC 30.10.2025.]  [16:  UN HRC 13.3.2026, s. 30-31, 40.]  [17:  Hengaw 30.12.2025.]  [18:  UN HRC 13.3.2026, s. 50.] 

YK:n Iranin tilannetta seuraavien erityisraportoijien mukaan Iranin viranomaiset ovat elokuuhun 2026 mennessä kiihdyttäneet etnisiin vähemmistöihin kohdistettuja oikeudenloukkauksia, joihin on kuulunut teloituksia, mielivaltaisia pidätyksiä, pakotettuja katoamisia, kidutusta ja muuta kaltoinkohtelua. Oikeudenloukkausten kohteena ovat olleet erityisesti Iranin kurdi- ja belutshivähemmistöt. YK:n mukaan vuoden 2025 laajennettua vakoilulakia ja muita valtion turvallisuuteen perustuvia syytteitä on käytetty erityisesti kurdivähemmistöä vastaan keinona rangaista toisinajattelijoita. YK:n tietojen mukaan elokuun alkuun mennessä vuonna 2026 Iranissa oli teloitettu ainakin 22 kurdia.[footnoteRef:19] Hengaw-ihmisoikeusjärjestö puolestaan on dokumentoinut vuoden 2026 ensimmäisen puoliskon aikana 46 kurdien teloitusta, joista kahdeksan on järjestön mukaan ollut poliittisia vankeja. Lisäksi kuudelle poliittiselle kurdivangille on vuonna 2026 langetettu kuolemantuomio, joka odottaa toimeenpanoa, 27 kurdia on tuomittu pitkiin vankeusrangaistuksiin ja neljä kurdiaktivistia tuomittu saamaan raipaniskuja. Ainakin 861 kurdia on pidätetty, joista 71 alaikäisiä ja 69 naisia. Joukossa on ainakin 11 yliopisto-opiskelijaa ja 10 opettajaa tai yliopiston professoria. Ilamissa on pidätetty 281 kurdia, Kermanshahissa 179, Kurdistanissa 159 ja Länsi-Azerbaidzhanissa 139.[footnoteRef:20] Kurdien uusia pidätyksiä on edelleen raportoitu heinä- ja elokuussa 2026: Kurdien tilanteeseen erikoistunut ihmisoikeusjärjestö Kurdistan Human Rights Network (KHRN) on raportoinut ajanjaksolla 23.7.2026–19.8.2026 vallankumouskaartin tiedusteluosaston ja tiedusteluministeriön pidättäneen ainakin 29 kurdia Iranin useissa eri kaupungeissa.[footnoteRef:21] [19:  UN HRC 6.8.2026.]  [20:  Hengaw 10.7.2026.]  [21:  KHRN 19.8.2026.] 

Ovatko Iranin viranomaiset kohdistaneet vuosina 2025–2026 viranomaistoimenpiteitä tai oikeudenloukkauksia kurdipuolueiden toimijoihin? Millaisiin toimijoihin toimenpiteet ovat raportoinnin mukaan kohdistuneet? 
Kurdien asemaa parantamaan pyrkivien poliittisten puolueiden jäsenet ovat jo vuosikymmenten ajan joutuneet Iranin viranomaisten aseellisten hyökkäysten, salamurhien, teloitusten ja pidätysten kohteiksi.[footnoteRef:22] Uuden kurdipuolueiden liittouman perustamisen, mahdollisen ryhmien saaman ulkopuolisen tuen sekä Yhdysvaltojen ja Israelin Iranin länsirajan turvallisuusrakenteita vastaan tekemien iskujen on nähty lisänneen kurdioppositiopuolueiden Iranin islamilaiselle hallinnolle muodostamaa turvallisuusuhkaa.[footnoteRef:23] Viisi johtavaa Iranin kurdien oppositiopuoluetta Hizbi Demokrati Kurdistan Iran / Kurdistan Democratic Party Iran (KDPI tai PDKI), Parti Azadi Kurdistan / Kurdistan Freedom Party (PAK), Partia Jiyana Azad Kurdistan / Kurdistan Free Life Party (PJAK), Komala Zahmatkeshan Kurdistan / Komala Toilers of Kurdistan ja Khabat ilmoitti 22.2.2026 muodostaneensa Coalition of Political Forces of Iranian Kurdistan -nimeä kantavan liittouman. Tammikuun 2026 mielenosoitusten myötä aktivoitunut kurdien poliittinen liittouma on ilmoittanut päätavoitteikseen islamilaisen tasavallan kaatamisen ja kurdien itsemääräämisoikeuden edistämisen.[footnoteRef:24] 	 [22:  KHRN 19.5.2026.]  [23:  Eurasia Review 8.8.2026.]  [24:  RFE/RL 23.2.2026; The New Region 22.2.2026.] 

Community Peacemaker Teams -järjestön (CPT) mukaan Iran teki alkuvuoden 2026 sodan aikana satoja ohjus- ja lennokki-iskuja Irakin Kurdistanissa maanpaossa toimivia kurdioppositioryhmiä vastaan. Iskuissa raportoitiin kuolleen ainakin kymmenen ryhmien jäsentä ja haavoittuneen 46. Iskuissa kuoli lisäksi 12 siviiliä ja haavoittui 66.[footnoteRef:25] Iran on jatkanut iskuja kurdipuolueiden tukikohtia vastaan edelleen kesällä 2026.[footnoteRef:26] Iranin Irakin Kurdistanissa sijaitsevien kurdioppositiopuolueiden leireihin tekemät ohjus- ja lennokki-iskut ovat haavoittaneet paitsi puolueiden taistelijoita myös heidän leireillä asuvia perheenjäseniään. Iskuissa on myös tuhoutunut kouluja ja terveyskeskuksia.[footnoteRef:27] Eniten iskuja on raportoitu kohdistuneen KDPI-puolueen leirejä vastaan.[footnoteRef:28] Kurdimedia Rudaw on dokumentoinut 28.2.2026 käynnistyneestä Yhdysvaltain ja Iranin välisestä sodasta alkaen noin 1000 Iranin tai sen liittolaisten tekemää lennokki- ja ohjusiskua Kurdistanin alueella. Rudawin mukaan iskuissa on elokuun alkuun mennessä kuollut 32 ihmistä ja haavoittunut 154. Iran on edelleen elokuussa 2026 tehnyt uusia ohjusiskuja KDPI:n ja Komalan leirejä vastaan. Komala Toilers Party of Kurdistan -puolueen (Zahmatkeshan) leirejä vastaan on isketty sodan alkamisesta lähtien yli sata kertaa puolueen oman ilmoituksen mukaan.[footnoteRef:29] KDPI:n mukaan heidän leireihinsä on isketty noin 150 kertaa.[footnoteRef:30] Toistuvia iskuja on tehty myös PAK- (Kurdistan Freedom Party) ja PJAK-puolueiden (Kurdistan Free Life Party) leirejä vastaan. Iskut jatkuivat taukoamatta myös USAn ja Iranin huhtikuun 2026 tulitauon ja kesäkuun 2026 yhteisymmärryspöytäkirjan laatimisen jälkeen.[footnoteRef:31] Iranin vallankumouskaartin raportoitiin keskittäneen 3000 erikoisjoukkojen sotilasta ja raskasta kalustoa Irakin rajan läheisyyteen Sardashtin, Banen, Piranshahrin ja Marivanin kaupunkien lähistölle heinäkuun 2026 puolivälissä Yhdysvaltojen ja Iranin välien kiristyttyä uudelleen.[footnoteRef:32] [25:  CPT International 4.6.2026.]  [26:  Carnegie Endowment 7.7.2026.]  [27:  CPT International 4.6.2026.]  [28:  The National Context 12.8.2026; 14.4.2026; 23.6.2025; 25.6.2025.]  [29:  Rudaw 12.8.2026.]  [30:  The New Region 12.8.2026.]  [31:  FP 14.7.2026.]  [32:  IranWire 15.7.2026.] 

Kurditahot puolestaan ovat vuoden 2026 aikana tehneet Iranin Kurdistanissa tavallista useampia aseellisia iskuja Iranin vallankumouskaartin jäseniä ja heitä avustaneita kurdeja vastaan. Useimmista aseellisista hyökkäyksistä on vastannut PJAK-puolueen aseellinen siipi Yekineyen Rojhelat Kurdistan / Eastern Kurdistan Defence Units (YRK).[footnoteRef:33] Ei ole kuitenkaan aina selvää, mitkä puolueet ovat olleet operaatioiden takana, ja aiemmin tuntematon ryhmä nimeltä Khori Hiwa on myös iskenyt vallankumouskaartia vastaan kesällä 2026.[footnoteRef:34] Puolueista sotilaalliselta rakenteeltaan kurinalaisin PJAK muodostaa Iranin hallinnolle suurimman uhan, koska ainoastaan sillä on enää merkittävää läsnäoloa Iranin ja Irakin raja-alueella.[footnoteRef:35] Kurdiopposition perinteistä linjaa edustavat vasemmistolaiset puolueet KDPI, Komala, PAK ja Khabat eivät vuoden 2023 Iranin ja Irakin turvallisuussopimuksen laatimisesta lähtien ole pystyneet enää toimimaan maiden rajaseudulla vaan ovat joutuneet siirtymään alueelta muualle Irakin Kurdistaniin. Irakin kurdihallinnosta itsenäinen, PKK-organisaatioon kuuluva PJAK on ainoana kurdipuolueena edelleen säilyttänyt tukikohtansa Iranin ja Irakin rajan läheisyydessä. Viimeisten kymmenen vuoden aikana PJAKin arvioidaan vastanneen noin 70 prosentista kurdipuolueiden tekemistä hyökkäyksistä Iraniin, kun taas KDPI on ollut noin 20 prosentin takana.[footnoteRef:36] Kuusi KDPI-puolueen jäsentä kuoli heinäkuussa 2026 vallankumouskaartin jäsenten ampumina Länsi-Azerbaidzhanin maakunnassa tapahtuneessa välikohtauksessa.[footnoteRef:37] [33:  The National Context 2.7.2026.]  [34:  BBC Monitoring 1.7.2026.]  [35:  The National Context 12.8.2026; 14.4.2026; 23.6.2025; 25.6.2025.]  [36:  The National Context 23.6.2025.]  [37:  Hengaw 2.7.2026.	] 

Iranin kurdialueiden ihmisoikeustilannetta seuraavat ihmisoikeusjärjestöt ovat raportoineet Iranin viranomaisten pidättäneen, tuominneen ja teloittaneen kurdipuolueiden jäseniä vuonna 2026 ainakin seuraavissa tapauksissa: 
· Iran pidätti helmikuussa 2026 mielenosoituksiin liittyvästä sabotaasista epäiltyinä 11 PJAK-puolueen jäseneksi syytettyä kurdia.[footnoteRef:38] [38:  The New Arab 7.2.2026.] 

· Urumian vallankumoustuomioistuin langetti heinäkuussa 2026 kymmenen vuoden vankeustuomion KDPI-jäsenyyden perusteella vuonna 2024 pidätetylle aktivistille, jonka veli on tunnettu KDPIn jäsen.[footnoteRef:39] [39:  Hengaw 21.7.2026.] 

· Mahabadin vallankumoustuomioistuin langetti elokuussa 2026 pitkät vankeustuomiot 16 vuonna 2024 pidätetylle kurdille PJAK-jäsenyydestä, valtion turvallisuuden vaarantavasta järjestäytymisestä, valtionvastaisesta propagandasta ja oppositiopuolueita kannattavasta sosiaalisen median aktivismista.[footnoteRef:40] [40:  Hengaw 16.8.2026.] 

· Kaksi KDPI-puolueen jäsentä teloitettiin toukokuussa 2026 KDPI-jäsenyyteen perustuvasta aseellisesta kapinasta (baghi) Mahabadin vallankumoustuomioistuimessa vuonna 2025 tuomittuina.[footnoteRef:41]   [41:  Hengaw 21.5.2026; KHRN 23.5.2026.] 

· KDPI-jäseniä odottaa kuolemantuomion toimeenpanoa puolueen jäsenyyteen perustuvasta aseellisesta kapinasta tuomittuina.[footnoteRef:42]  [42:  Hengaw 9.6.2026.] 

· Myös naisia on tuomittu kuolemaan:  naisasia-aktivisti Varishe Moradi sai tuomion aseellisesta kapinasta (baghi) PJAK-jäsenyyden perusteella.[footnoteRef:43] [43:  UN HRC 18.3.2025, s. 32-33.] 

Useiden pidätettyjen kohdalla tietoa heidän pidätystensä perusteista ei ole saatavilla.[footnoteRef:44] [44:  KHRN 1.8.2026.] 

Iran on myös toiminut maan ulkopuolella toimivia kurdipuolueiden jäseniä vastaan. Iranin epäillään salamurhanneen PAK-puolueen korkean tason jäsenen Erbilissä sijaitsevassa hotellissa kesäkuussa 2026.[footnoteRef:45]  Iran ilmoitti kesäkuussa 2026 lähettäneensä Interpolin etsintäkuulutuksia ja luovutuspyyntöjä Iranin kurdipuolueiden johtajista, joiden joukossa oli ainakin PJAKin, KDPIn ja Komalan jäseniä. Iran lähetti pyyntöjä ainakin Irakiin, Saksaan, Ranskaan, Belgiaan ja Ruotsiin, missä puolueen johtajia oleskelee. Iran on aiemminkin vaatinut maita luovuttamaan kurdioppositiopuolueiden johtajia ja aktivisteja.[footnoteRef:46] YK:n tietojen mukaan listalla oli 37 ulkomailla asuvaa kurdijohtajaa ja -aktivistia, jotka ovat saaneet Iranissa tuomioita poissaolevina ja jotka Iran vaatii palautettavan kotimaahansa.[footnoteRef:47] [45:  The New Region 28.6.2026. ]  [46:  The Amargi 5.7.2026.]  [47:  UN OHCHR 6.8.2026.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

